CELEX: 32022D0041
Language: el
Date: 2022-01-10 00:00:00
Title: Απόφαση (ΚΕΠΠΑ) 2022/41 της Επιτροπής Πολιτικής και Ασφάλειας της 10ης Ιανουαρίου 2022 σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και για την κατάργηση της απόφασης (ΚΕΠΠΑ) 2021/1184 (ATALANTA/1/2022)

14.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 9/1
               
            
         ΑΠΟΦΑΣΗ (ΚΕΠΠΑ) 2022/41 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 10ης Ιανουαρίου 2022
         σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και για την κατάργηση της απόφασης (ΚΕΠΠΑ) 2021/1184 (ATALANTA/1/2022)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38,
         Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1), και ιδίως το άρθρο 6 παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 6 παράγραφος 1 της κοινής δράσης 2008/851/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις σχετικές αποφάσεις για τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) («Διοικητής Δυνάμεων της ΕΕ»).
                  
               
                     (2)
                  
                  
                     Στις 15 Ιουλίου 2021 η ΕΠΑ εξέδωσε την απόφαση (ΚΕΠΠΑ) 2021/1184 (2), με την οποία ο υποναύαρχος Alejandro CUERDA LORENZO διορίστηκε Διοικητής Δυνάμεων της ΕΕ. Ο υποναύαρχος Alejandro CUERDA LORENZO ασκούσε τη διοίκηση έως την 14η Δεκεμβρίου 2021.
                  
               
                     (3)
                  
                  
                     Ο Διοικητής Επιχειρήσεων της ΕΕ, αντιναύαρχος José M. NÚŇEZ TORRENTE ασκεί τη διοίκηση ως προσωρινός Διοικητής Δυνάμεων της ΕΕ από την 14η Δεκεμβρίου 2021.
                  
               
                     (4)
                  
                  
                     Ο Διοικητής Επιχειρήσεων της ΕΕ εισηγήθηκε τον διορισμό του πλοιάρχου João Paulo SILVA PEREIRA ως νέου Διοικητή Δυνάμεων της ΕΕ από τις 12 Ιανουαρίου 2022. Οι πορτογαλικές αρχές ανέφεραν ότι ο πλοίαρχος João Paulo SILVA PEREIRA θα προαχθεί σε αρχιπλοίαρχο κατά τον διορισμό του ως Διοικητή Δυνάμεων της ΕΕ.
                  
               
                     (5)
                  
                  
                     Στις 17 Νοεμβρίου 2021 η στρατιωτική επιτροπή της ΕΕ συμφώνησε με την εισήγηση του Διοικητή Επιχειρήσεων της ΕΕ.
                  
               
                     (6)
                  
                  
                     Συνεπώς, η απόφαση (ΚΕΠΠΑ) 2021/1184 θα πρέπει να καταργηθεί.
                  
               
                     (7)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο αρχιπλοίαρχος João Paulo SILVA PEREIRA διορίζεται Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Αtalanta) από τις 12 Ιανουαρίου 2022.
         
         
            Άρθρο 2
            Η απόφαση (ΚΕΠΠΑ) 2021/1184 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 12 Ιανουαρίου 2022.
         
         
            Βρυξέλλες, 10 Ιανουαρίου 2022.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               D. PRONK
            
         
         
            (1)  ΕΕ L 301 της 12.11.2008, σ. 33.
         
            (2)  Απόφαση (ΚΕΠΠΑ) 2021/1184 της Επιτροπής Πολιτικής και Ασφάλειας, της 15ης Ιουλίου 2021, για τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την κατάργηση της απόφασης (ΚΕΠΠΑ) 2020/471 (ATALANTA/4/2021) (ΕΕ L 257 της 19.7.2021, σ. 1).